钦定古今图书集成/明伦汇编/闺媛典/第120卷 > 巩法之妻杨氏
## 钦定古今图书集成/明伦汇编/闺媛典/第120卷 > 巩法之妻杨氏

按《东平州志》：“杨氏，巩法之妻。事舅廷芝及姑钱氏，言
动中礼，匡赞法之，修德进业，宗党姻戚邻里罔不称
之。法之先父没，杨年尚幼，誓不复嫁。二子长始学步，
仲尚襁褓，杨授以《孝经》《论语》《毛诗》，虽家事纷纭，不以
荒其子之业。故二子皆以文学举进士第，莅官有贤
声，杨以寿终。”